CELEX: 62010CA0021
Language: sl
Date: 2011-07-21 00:00:00
Title: Zadeva C-21/10: Sodba Sodišča (tretji senat) z dne 21. julija 2011 (predlog za sprejetje predhodne odločbe Fővárosi Bíróság – Republika Madžarska) – Károly Nagy proti Mezőgazdasági és Vidékfejlesztési Hivatal (Skupna kmetijska politika — Financiranje prek EKUJS — Uredbi (ES) št. 1257/1999 in št. 817/2004 — Podpora Skupnosti za razvoj podeželja — Podpora za metode kmetijsko-okoljske proizvodnje — Kmetijsko-okoljske pomoči, ki niso pomoči za „živali“ in dodelitev katerih je pogojena z gostoto živine — Uporaba integriranega administrativnega in kontrolnega sistema — Sistem identifikacije in registracije goveda — Dolžnost nacionalnih organov glede obveščanja o pogojih za upravičenost)

10.9.2011   
            
            
               SL
            
            
               Uradni list Evropske unije
            
            
               C 269/10
            
         Sodba Sodišča (tretji senat) z dne 21. julija 2011 (predlog za sprejetje predhodne odločbe Fővárosi Bíróság – Republika Madžarska) – Károly Nagy proti Mezőgazdasági és Vidékfejlesztési Hivatal
   (Zadeva C-21/10) (1)
   
   (Skupna kmetijska politika - Financiranje prek EKUJS - Uredbi (ES) št. 1257/1999 in št. 817/2004 - Podpora Skupnosti za razvoj podeželja - Podpora za metode kmetijsko-okoljske proizvodnje - Kmetijsko-okoljske pomoči, ki niso pomoči za „živali“ in dodelitev katerih je pogojena z gostoto živine - Uporaba integriranega administrativnega in kontrolnega sistema - Sistem identifikacije in registracije goveda - Dolžnost nacionalnih organov glede obveščanja o pogojih za upravičenost)
   2011/C 269/16
   Jezik postopka: madžarščina
   
      Predložitveno sodišče
   
   Fővárosi Bíróság
   
      Stranki v postopku v glavni stvari
   
   
      Tožeča stranka: Károly Nagy
   
      Tožena stranka: Mezőgazdasági és Vidékfejlesztési Hivatal
   
      Predmet
   
   Predlog za sprejetje predhodne odločbe – Fővárosi Bíróság – Razlaga člena 22 Uredbe Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) ter o spremembi in razveljavitvi določenih uredb (UL L 160, str. 80) in člena 68 Uredbe Komisije (ES) št. 817/2004 z dne 29. aprila 2004 o podrobnih pravilih za uporabo Uredbe št. 1257/1999 (UL L 153, str. 30) – Izključitev kmeta iz kmetijsko-okoljske pomoči zaradi neizpolnitve obveznosti registracije živali v integriranem upravnem in nadzornem sistemu za nekatere programe pomoči Skupnosti – Neizpolnitev obveznosti, ugotovljena izključno na podlagi navzkrižnega preverjanja, ki ga določa zgoraj navedeni sistem – Uporaba integriranega sistema za kmetijsko-okoljske pomoči, ki niso pomoči za „živali“, vendar se zanje zahteva določena gostota živine
   
      Izrek
   
   
               1.
            
            
               Člen 22 Uredbe Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) ter o spremembi in razveljavitvi določenih uredb, kakor je bila spremenjena z Uredbo Sveta (ES) št. 1783/2003 z dne 29. septembra 2003, in člen 68 Uredbe Komisije (ES) št. 817/2004 z dne 29. aprila 2004 o podrobnih pravilih za uporabo Uredbe št. 1257/1999 glede pomoči na podlagi navedenega člena 22, ki so pogojene z gostoto živine, dovoljujeta pristojnim organom, da opravijo navzkrižna preverjanja s podatki iz integriranega administrativnega in kontrolnega sistema in zlasti, da se oprejo na podatke iz banke podatkov iz nacionalnega sistema za individualno identifikacijo in registracijo vrst goveda, kot je madžarski sistem za individualno identifikacijo in registracijo vrst goveda (Egységes Nyilvántartási és Azonosítási Rendszer).
            
         
               2.
            
            
               Člen 22 Uredbe št. 1257/1999, kakor je bila spremenjena, in člen 68 Uredbe št. 817/2004 pristojnim organom dovoljujeta, da se pri preverjanju pogojev za upravičenost do kmetijsko-okoljske pomoči iz navedenega člena 22 za zavrnitev te pomoči oprejo le na podatke iz nacionalnega sistema za individualno identifikacijo in registracijo vrst goveda, kot je madžarski sistem za individualno identifikacijo in registracijo vrst goveda, ne da bi morali nujno opraviti druga preverjanja.
            
         
               3.
            
            
               Člen 22 Uredbe št. 1257/1999, kakor je bila spremenjena, in člen 68 Uredbe št. 817/2004, kakor ju je treba ob upoštevanju člena 16 Uredbe Komisije (ES) št. 796/2004 z dne 21. aprila 2004 o podrobnih pravilih za izvajanje navzkrižne skladnosti, modulacije in integriranega administrativnega in kontrolnega sistema, predvidenih z Uredbo št. 1782/2003 razlagati, nacionalnim organom, kadar ti ob preverjanju pogojev za upravičenost do kmetijsko-okoljske pomoči iz navedenega člena 22, ki je pogojena z gostoto živine, preverjajo le podatke iz nacionalnega sistema za individualno identifikacijo in registracijo vrst goveda, kot je madžarski sistem za individualno identifikacijo in registracijo vrst goveda, nalagata dolžnost obveščanja o teh pogojih za upravičenost, ki obsega obveščanje kmeta, ki ga ta pomoč zadeva, da se bodo vse živali, za katere je ugotovljeno, da niso pravilno identificirane ali registrirane v tem nacionalnem sistemu, štele za živali, pri katerih so bile ugotovljene nepravilnosti, ki lahko povzročijo pravne učinke, kot sta zmanjšanje ali izključitev iz zadevne pomoči.
            
         
      (1)  UL C 113, 1.5.2010.